CELEX: 62019TN0487
Language: hu
Date: 2019-07-08 00:00:00
Title: T-487/19. sz. ügy: 2019. július 8-án benyújtott kereset — CU kontra Régiók Bizottsága

2019.9.2.   
            
            
               HU
            
            
               Az Európai Unió Hivatalos Lapja
            
            
               C 295/81
            
         
      2019. július 8-án benyújtott kereset — CU kontra Régiók Bizottsága
      (T-487/19. sz. ügy)
      (2019/C 295/107)
      Az eljárás nyelve: francia
      
         Felek
      
      
         Felperes: CU (képviselők: S. Orlandi és T. Martin ügyvédek)
      
         Alperes: Régiók Bizottsága
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2018. október 18-i azon határozatot, amely csökkenti a felperes illetményének kiszámításához alkalmazandó szorzótényezőt az AD 14-es besorolási fokozatba történő előléptetést követően a 2018-as előléptetési időszakban;
               
            
                  —
               
               
                  a Régiók Bizottságát kötelezze a költségek viselésére.
               
            
         Jogalapok és fontosabb érvek
      
      
                  1.
               
               
                  Az első, az Európai Unió személyzeti szabályzata XIII. melléklete 7. cikkének (7) bekezdésével összefüggésben értelmezett 44. cikkének megsértésére alapított jogalap, amennyiben a megtámadott határozat sérti a felperes szerzett jogát az illetményének kiszámításához alkalmazandó szorzótényező emelését illetően, amely a fizetési fokozatban való automatikus előrelépés értékének felel meg.
               
            
                  2.
               
               
                  Második, arra alapított jogalap, hogy a megtámadott határozat sérti az egyenlő bánásmódhoz való alapvető jogot és az arányosság elvét, mivel eltérő módon kezelt két olyan tisztviselőt, akik ekvivalens érdemekkel és szolgálati idővel rendelkeznek, és akiket ugyanazon a napon léptettek elő.
               
            
                  3.
               
               
                  Harmadik, a felperes arra vonatkozó jogos bizalmának megsértésére alapított jogalap, hogy a fizetési fokozatban való előrelépésének — automatikusan — megszerzett értékét megtartja az előléptetését követően, mivel a szorzótényező csökkentésére tíz hónappal az eredeti aktust követően került sor.